Author: Mati
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	14.oktoober 2005 nr 721

Haapsalu linna liikluskomisjoni moodustamine

Juhindudes kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

k o r r a l d a b:

1.	Moodustada Haapsalu linna liikluskomisjon koosseisus :
Jüri Kurba – aselinnapea;
Eha Kallaste – linnakeskkonna peaspetsialist;
Helmut Luik – Fixum AK OÜ, autoõpetaja;
Koit Klimberg – Klimberg OÜ, juhatuse liige
Tarmo Paio – Lääne Politseprefektuuri Haapsalu politseijaoskond, korrakaitsetalituse juhtivkonstaabel.
2.	Määrata komisjoni esimeheks aselinnapea J. Kurba.
3.	Kinnitada Haapsalu linna liikluskomisjoni põhimäärus (lisa 1).
4.	Korraldus teha teatavaks punktides 1 nimetatud isikutele (J.Kurba, E.Kallaste) korralduse koopia väljastamisega allkirja vastu, H.Luik (Fixum AK OÜ –Kuuse 15, 90509 Haapsalu), K. Klimberg (Klimberg OÜ – Lihula mnt 3, 90507 Haapsalu), T.Paio (Lääne Politseiprefektuur Haapsalu politseijaoskond – Lossiplats 4, 90502 Haapsalu) korralduse koopia saatmisega posti teel. 
5.	Korraldus jõustub teatavakstegemise päevast.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär	

						
LISA 1
						Kinnitatud Haapsalu Linnavalitsuse	
						14.10.2005 korraldusega nr 721

Haapsalu linna liikluskomisjoni põhimäärus

1.	Üldsätted
1.1.	Käesolev põhimäärus kehtestab Haapsalu linna liikluskomisjoni moodustamise ja töökorra.
1.2.	Liiklusküsimuste arutamise komisjon (edaspidi komisjon) juhindub oma tegevuses kohaliku omavalitsuse korralduse seadusest, liiklusseadus, teeseadusest, EVS 613:2001 Haapsalu põhimäärusest ja teistest normatiivaktidest.
1.3.	Komisjoni moodustab ja tema tegevuse lõpetab ning komisjoni koosseisu kinnitab ja teeb selles muudatusi Haapsalu Linnavalitsus oma korraldusega.
1.4.	Komisjon moodustatakse määramata ajaks.
1.5.	Komisjon töötab põhimääruse alusel, põhimääruse kinnitab, muudab ja tunnistab kehtetuks Haapsalu Linnavalitsus oma korraldusega.

2.	Komisjoni pädevus
2.1.	Komisjoni pädevuses on:
2.1.1.	vajadusel vaadata läbi ja teha otsuseid erinevates linnakeskkonna osakonnale esitatud liikluskorralduse valdkonna problemaatilistes küsimustest;
2.1.2.	teha ettepanekuid liikluskorraldusega seotud probleemide efektiivsemaks lahendamiseks;
2.1.3.	tellida eksperthinnanguid liikluskorraldusega seotud küsimustes.

3.	Komisjoni koosseis
3.1.	Komisjonil on 5 põhiliiget.
3.2.	Komisjoni liikmed kinnitab Haapsalu Linnavalitsus.
3.3.	Komisjoni liikmete hulgast nimetab Haapsalu Linnavalitsus komisjoni esimehe.
3.4.	Komisjoni otsused võetakse vastu häälteenamusega, igal liikmel on üks hääl.
3.5.	Komisjoni esimehel on õigus komisjoni töösse kaasata ka teisi isikuid, kellel on asjade arutamisel komisjonis sõnaõigus, hääleõigust neil ei ole.

4.	Komisjoni töökord
4.1.	Komisjoni töövormiks on koosolek, mis toimub vastavalt vajadusele, kuid mitte harvemini kui üks kord kvartalis.
4.2.	Komisjoni kutsub kokku komisjoni esimees viis päeva enne koosoleku toimumist telefoni teel.
4.3.	Komisjoni esimees informeerib komisjoni liikmeid suuliselt koosoleku toimumise ajast, kohast ja päevakorrast.
4.4.	Komisjon on otsustusvõimeline, kui koosolekust võtab osa vähemalt 4 komisjoni liiget. Komisjoni otsused võetakse vastu poolt häälte enamusega. Kui hääled jagunevad võrdselt, siis otsustavaks hääleks on komisjoni esimehe hääl.
4.5.	Komisjon nimetab oma liikmete hulgast protokollija.
4.6.	Komisjoni koosolekut juhatab komisjoni esimees.
4.7.	Komisjoni koosoleku kohta koostatakse protokoll kolme tööpäeva jooksul koosoleku toimumisest arvates ning protokollile kirjutavad alla komisjoni esimees ja protokollija.
4.8.	.Komisjoni otsused, mis vajavad kinnitamist linnavalitsuse istungil, esitatakse kinnitamiseks kahe nädala jooksul peale otsuse tegemist.
4.9.	Liikluskorralduse küsimuste arutamisel valmistavad alusmaterjalid ette linnakeskkonna osakonna töötajad.

5.	Asjaajamine
5.1.	Komisjoni asjaajamise keel on eesti keel.
5.2.	Komisjoni töödokumente hoitakse Haapsalu Linnavalitsuse linnakeskkonna osakonnas.